stanford-oval/wikipedia huggingface dataset:
Samuel Grubbe

| Samuel Grubbe |
| --- | --- |
 Samuel Grubbe
Henkilötiedot
Syntynyt: 1786
Kuollut: 1853
Koulutus ja ura
Instituutti:  Uppsalan yliopisto
Tutkimusalue:  filosofia, logiikka, metafysiikka, etiikka, politiikka
Samuel Grubbe (1786–1853) oli ruotsalainen yliopistonopettaja ja filosofi. Hän oli 1813–1840 ensiksi logiikan ja metafysiikan, sittemmin etiikan ja politiikan professorina Upsalassa, 1840–1842 kirkollisasiainpäällikkönä ja vuoteen 1844 ministerinä. Grubbe oli Josef Otto Höijerin, Erik Gustaf Geijerin ja Christopher Jacob Boströmin rinnalla Ruotsin merkittävimpiä ajattelijoita. Hän kannatti alkuaan Friedrich von Schellingin ajatuksia, mutta muutti sitten, kuten monet muutkin samanaikaiset ajattelijat, kantansa siten, että koetti voittaa Schellingin panteismin ja asettaa sen sijaan spekulatiivisen teismin, joka opettaa Jumalan persoonallisuutta. Siten hän valmistaen kehitti sen suuntaista maailmankäsitystä, jollaisen myöhemmin esitti Boström. Grubben julkaisemista teoksista on ehkä huomattavin Filosofisk rätts- och samhälls-lära (1839), jota aikoinaan luettiin paljon Suomessakin.
Samuel Greig

Samuel Greig
Samuel Greig (Venäjällä Samuil Karlovitš Greig; 1735 Inverkeithing, Fife, Skotlanti – 1788 Tallinna) oli skotlantilaissyntyinen venäläinen meriupseeri.
Samuel Greig (sukunimi kirjoitetaan joskus myös muodossa Greigh) aloitti uransa merillä kauppalaivoilla. Muutaman vuoden jälkeen hän astui Ison-Britannian laivaston palvelukseen. Hän oli mukana useissa taisteluissa Atlantilla seitsenvuotisessa sodassa (1756–1763). Sodan jälkeen vuonna 1764 hänet värvättiin Venäjän laivaston palvelukseen luutnanttina. Hyvin pian hänet ylennettiin kapteeniksi.
Venäjän–Turkin sodassa (1768–1774) Samuel Greig oli mukana Tšesmen salmen taistelussa 1770, jossa venäläiset löivät Turkin laivaston. Ansioistaan taistelussa hänet ylennettiin samana vuonna kontra-amiraaliksi. Vuonna 1775 Greig nimitettiin vara-amiraaliksi.
Suursaaren taistelussa 17. heinäkuuta 1788 Greig ansioitui Venäjän Itämeren laivaston komentajana. Taistelu päättyi ratkaisemattomana, mutta taistelun molemmat osapuolet katsoivat sen päätyneen omaan voittoon. Venäjällä voittoa pidettiin Greigin saavutuksena, minkä vuoksi hänen palkittiin Venäjän korkea-arvoisimmalla Pyhän Andreaksen ritarikunnan kunniamerkillä.
Syksyllä 1788 Samuel Greig sairastui vakavasti ilmeisesti toisintokuumeeseen laivallaan Rotislavilla ja kuoli myöhemmin lokakuussa 1788 Tallinnassa. Hänen haudalleen pystytettiin kuuluisan italialaisen arkkitehdin Giacomo Quarenghin suunnittelema marmorinen hautamuistomerkki.
Samuel Greigin poika Alexis Samuilovitš Greig (1775–1845) teki isänsä tapaan merkittävän uran Venäjän laivastossa ja yleni amiraaliksi saakka.
Ruunihallakko

| Ruunihallakko |
| --- | --- |
 Tummanruunihallakko przewalskinhevonen
Synonyymit ja lyhenteet
Vanhentuneet synonyymit::  hallakko
Lyhenne::  rnhkko
Genotyyppi
Perusväri::  AA tai Aa ja EE tai Ee
Muuntajat::  DD tai Dd
Selitys::  Ruunikko + hallakkotekijä
Fenotyyppi
Runko::  Vaaleanpunaruskeasta punaruskeaan; tummempaa karvaa päässä ja jaloissa
Jouhet::  Kaksiväriset: keskellä mustaa, reunoilla vaaleampaa
Jalat::  Runkoa tummemmat
Iho::  Tumma
Muuta::  Aina siima; muut alkukantaiset merkit yleisiä
Ruunihallakko (rnhkko) (engl. dun, bay dun, classic dun tai zebra dun) on hevosen väritys, joka kuuluu hallakkoväreihin. Ruunihallakon pohjaväri on ruunikko, jonka hallakkotekijä haalistaa vaaleaksi punaruskeaksi.
Vaaleita ruunihallakkoja vuonohevosia.
Ruunihallakon rungon väri vaihtelee erittäin vaaleasta ruskeasta melko voimakkaaseen punaruskeaan. Harja ja häntä ovat kaksiväriset: keskeltä mustat, reunoilta vaaleammat. Ohutkarvaisilla ja -jouhisilla lämminverisillä ruunihallakoilla jouhien kaksivärisyys ei kuitenkaan välttämättä ole selkeää. Hallakoilla aina esiintyvä siima on musta tai tummanruskea. Pangare-kuviointi voi vaalentaa entisestään vaalean ruunihallakon hyvin haaleanpunertavaksi. Erityisen vaalea ruunihallakko voikin olla vaikea erottaa valkorunkoisesta ruunivoikonhallakosta, joskin voikkouden mahdollisuus pystytään yleensä ottamaan huomioon tai sulkemaan pois hevosen suvun tai pelkän rodunkin perusteella.
Samankaltaisia värejä

Ruunihallakon voi sekoittaa moniin väreihin, myös sellaisiin, joissa ei ole hallakkogeenin vaikutusta.
Ruunivoikolla voi ruunihallakon tavoin olla siima ja vaaleanruskea peitekarva. Sen päässä ei kuitenkaan välttämättä ole hallakkovärille tyypillistä tummuutta. Tältä yksilöltä puuttuu myös siima, joka hallakoilla aina on.
Ruunikonpäistärikkö: runko on vaaleampi kuin jalat ja pää, ja yksilöllä on selässä siimamainen tumma viiru. Rungon väri on kuitenkin selkeästi valkoisen sekakarvan aiheuttama.
Erityisesti punaruunikko voi klipattuna vaalentua merkittävästi. Hevosta tarkastelemalla voidaan kuitenkin havaita pään ja rungon sävyeron johtuvan karvan pituudesta. Kuvan yksilöltä myös puuttuu siima.
Aiheesta muualla

Kuvia tai muita tiedostoja aiheesta Ruunihallakko Wikimedia Commonsissa
Ruđer Josip Bošković

| Ruđer Josip Bošković |
| --- | --- |

Henkilötiedot
Syntynyt: 18. toukokuuta 1711 Ragusa, Ragusan tasavalta (nykyään Dubrovnik, Kroatia)
Kuollut: 13. helmikuuta 1787 (75 vuotta) Milano, Milanon herttuakunta (nykyään Milano, Italia)
Koulutus ja ura
Tutkinnot:  Collegium Romanum (nykyään Pontificia Università Gregoriana, Rooma)
Instituutti:  Breran observatorio
Tutkimusalue:  fysiikka, tähtitiede, matematiikka, luonnonfilosofia
   
Ruđer Josip Bošković (myös kirjoitusasussa Roger Joseph Boscovich) (18. toukokuuta 1711 Ragusa – 13. helmikuuta 1787 Milano) oli Ragusan tasavallasta kotoisin ollut jesuiitta, matemaatikko ja luonnonfilosofi. Bošković oli yksi varhaisimmista Newtonin painovoimateorian omaksuneista eurooppalaisista tiedemiehistä.
Rovaniemi (albumi)

| Rovaniemi Antti Tuisku |
| --- | --- | --- |

Studioalbumin tiedot
 Julkaistu: 4. lokakuuta 2006
 Tuottaja(t): Jukka Backlund, Aku Sinivalo, Christel Sundberg
 Tyylilaji: pop, R&B
 Kesto: 39.23
 Levy-yhtiö: Sony
Listasijoitukset
  Suomen virallinen lista: 2.
Antti Tuiskun muut julkaisut
|  New York 2006 | Rovaniemi 2006 | Aikaa – Greatest Hits vol. 1 2007 |
Rovaniemi on vuonna 2006 julkaistu Antti Tuiskun albumi. Se julkaistiin samaan aikaan New York -albumin kanssa. Levy sisältää pelkästään balladeja.
Albumi nousi Suomen virallisen listan sijalle 2.
Kappaleet

Intro – 1.18
Valo – 4.05
Ensimmäinen kerta – 3.49
Yksisiipinen – 4.23
Pois – 3.54
Savuna ilmaan – 3.15
Lähtemässä – 4.15
Lämpö – 2.57
Kaunein unesi – 3.57
Katoavaa – 3.56
Revontuliyö – 3.53
Arvostelut

Dome.fi: negatiivinen
Aiheesta muualla

Rovaniemi discogs.com -sivustolla
Runeberg (täsmennyssivu)

Runeberg voi tarkoittaa seuraavia:
Sukunimenä

Runeberg, ruotsalainen ja suomalainen suku. Suvun jäseniä tai heidän puolisoitaan ovat:
Edvard Fredrik Runeberg (1721–1802), ruotsalainen kansantaloudellinen kirjailija
Efraim Otto Runeberg (1722–1770), ruotsalais-suomalainen maanmittauksen johtaja ja kansantaloudellinen kirjailija
Johan Ludvig Runeberg (1804–1877), kirjailija, Suomen kansallisrunoilija
Fredrika Runeberg (o.s. Tengström) (1807–1879), kirjailija,  J. L. Runebergin puoliso
Carolina Runeberg (1808–1891), runoilija, J. L. Runebergin sisar
Ludvig Mikael Runeberg (1835–1902), luonnontieteilijä ja taiteilija, J. L. Runebergin poika
Lorenzo Runeberg (1836–1919), lääkäri, J. L. Runebergin poika
Walter Runeberg (1838–1920), kuvanveistäjä, J. L. Runebergin poika
Johan Wilhelm Runeberg (1843–1918), lääketieteen professori, valtioneuvos ja kansanedustaja, J. L. Runebergin poika
Robert Runeberg (1846–1919), laivanrakennusinsinööri, jäänmurtajien suunnittelija ja ilmailun pioneeri, J. L. Runebergin poika
Fredrik Runeberg (1850–1884), lääkäri ja valokuvaaja, J. L. Runebergin poika
Nino Runeberg (1874–1934), opettaja ja kirjailija, Walter Runebergin poika
Birger Runeberg (1875–1938), kirurgian professori, J. W. Runebergin poika
Einar Runeberg (1877–1938), kaupunginlääkäri, J. W. Runebergin poika
Carl Michael Runeberg (1905–1987), rehtori, historiantutkija, Einar Runebergin poika
Fred Runeberg (1909–1976), valokuvaaja, Nino Runebergin poika
Arne Runeberg (1912–1979), sosiaaliantropologian apulaisprofessori, Nino Runebergin poika
Lorenzo Runeberg (1916–2007), professori, metsätieteilijä, runoilija, J. L. Runebergin pojanpojanpoika
Kristian Runeberg (1934–2018), suomalainen lehtivalokuvaaja, Fred Runebergin poika
Tutta Runeberg (1937–2004), toimittaja ja kirjailija, Kristian Runebergin puoliso
Muita merkityksiä

Runeberg-projekti, pohjoismainen digitalisointihanke, nimetty J. L. Runebergin mukaan
M/S J. L. Runeberg, Helsingin ja Porvoon välillä liikennöivä saaristolaiva
Runeberg, Lönnrot, Snellman, kuvanveistäjä Harry Kivijärven suunnittelema muistomerkki Turussa
Runeberg Junior, lastenkirjallisuuspalkinto
Runebergin koti, J. L. Runebergin kotimuseo Porvoossa
Runebergin lähde, J. L. Runebergin mukaan nimetty lähde Ruovedellä
Runeberg-palkinto, J. L. Runebergin mukaan nimetty suomalainen kirjallisuuspalkinto
runebergintorttu, J. L. Runebergin mukaan nimetty leivonnainen.
J. W. Runebergin palkinto, lääketieteen alan huomionosoitus
Ruuniemen kalliomaalaus

| Ruuniemen kalliomaalaus> Sijainti |
| --- | --- |
 Ruuniemen kalliomaalaus
Koordinaatit:  61°3′4.7968″N, 27°36′46.4823″E
Valtio:  Suomi
Historia
Tyyppi:  kalliomaalaus
Kaupunki:  Savitaipale
Infobox OKVirheellinen NIMI-arvo: 
Ruuniemen- eli Jäkälänjärven kalliomaalaus sijaitsee Jäkälänjärvellä Savitaipaleella Etelä-Karjalassa. Kalliomaalauksen löysivät Välijoen koulun oppilaat hiihtoretkellään ja maalauksesta ilmoitti eteenpäin ainakin T. Taskinen ja Jukka Luoto vuonna 1997.
Kallio ja sen sijainti

Kohde sijaitsee Jäkärlänjärven itäosassa Ruuniemessä, joka pistää esille etelärannasta kohti pohjoista. Niemen kärjen länsipuolella on metsän suojassa kallioseinämä, jossa maalaus on. Kallion erottaa järvestä pieni rantakaistale, jossa kasvaa tiheä puusto.
Maalaus

Kalliomaalaus käsittää muutaman havaitun kuvion. Selvin kuvioista on ihmishahmo, joka on osittain tuhoutunut. Siitä näkyy enää pyöreä pää, molemmat alaviistoon vedetyt suorat kädet, jotka alkavat niskasta, vartaloviivan katkelma ja lopuksi toinen suora jalka. Jalka jatkuu vartalosta kuin yhtenäisenä viivana. "Katkenneen" jalan kohdalta kallion pinta on rapautunut. Ihmishahmon alapuolella on vielä punaista puuta.
Pari metriä oikealle näkyy nuolimainen kuvio, jota pidetään toisena ihmishahmona. Siitä erottuu vasen käsi ja vartalaosta katkelmia. Parin punaväriläikän lisäksi on havaittu pystysuuntaan "luikerteleva" viiva, joka voisi esittää käärmettä.
Maalauksen löytäjät havaitsivat ensimmäiseksi ylempänä olleen hirvieläimen kuvion, mutta sitä ei enää ole.
Sam Taylor

Sam "The Man" L. Taylor (s. 12. heinäkuuta 1916) on yhdysvaltalainen tenorisaksofonisti.
Taylor teki yhteistyötä mm. Scatman Crothersin, Cootie Williamsin, Lucky Millinderin, Cab Callowayn, Ray Charlesin, Buddy Johnsonin, Louis Jordanin ja Big Joe Turnerin kanssa. Hän johti 1960-luvulla viisihenkistä Blues Chasers -yhtyettään.
Taylor on kärsinyt sydänvaivoista ja joutunut kahteen sydänkirurgiseen toimeenpiteeseen. Hänen poikansa, Bobby Taylor (hänkin blues-muusikko) menehtyi sydänkohtaukseen 1997.
Taylor otettiin Long Island Music Hall of Fameen vuonna 2006.
Aiheesta muualla

All Music Guide: Sam Taylor (englanniksi)
Rydin piiri

Rydin piiri voi tarkoittaa seuraavia Ruotsin piirejä:
Rydin piiri (Itä-Götanmaa), piiri Linköpingin kunnassa
Rydin piiri (Länsi-Götanmaa), piiri Skövden kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ryds distrikt”, voi hakea sivunnimihaulla, laajalla sivunnimihaulla tai tekstihaulla.
Samuel Gottlieb Gmelin

| Samuel Gottlieb Gmelin |
| --- | --- |
 Samuel Gottlieb Gmelin saksalainen lääkäri, kasvitieteilijä ja tutkimusmatkailija.
Henkilötiedot
Syntynyt: 4. heinäkuuta 1744 Tübingen
Kuollut: 27. kesäkuuta 1774 (29 vuotta) Achmetkend
Kansalaisuus:  Saksa
Arvonimi: professori
Koulutus ja ura
Tutkinnot:  Leidenin yliopisto
Väitöstyön ohjaaja:  Johann Georg Gmelin
Tutkimusalue:  kasvit ja linnut
Samuel Gottlieb Gmelin (4. heinäkuuta 1744 Tübingen – 27. kesäkuuta 1774 Achmetkend) oli saksalainen lääkäri, kasvitieteilijä, ornitologi ja tutkimusmatkailija.
Samuel Gmelin syntyi 1744 Tübingenissä kuuluisaan luonnontutkijasukuun. Hänen isänsä Johann Conrad Gmelin oli apteekkari ja kirurgi. Hänen setänä Johann Georg Gmelin oli kasvi- ja maantieteilijä.
Gmelin sai 19-vuotiaana tutkimuksella Arzneygelahrtheit tohtorin arvon Leidenin yliopistossa. Asuessaan Hollannissa Gmelin kiinnostui levistä.
Katariina suuri kutsui Gmelinin vuonna 1766 kasvitieteen professorin virkaan Pietariin. Seuraavana vuonna hän lähti ensimmäiselle tutkimusretkelle Venäjän luonnonhistoriaa tutkimaan. Hän kartoitti Volgan ja Donin sekä Kaspianmeren länsi- ja itärannat. Toisella tutkimusmatkalla sinne hän jäi 1774 tsaitakien vangiksi ja kuoli samana vuonna.
Vuonna 1768 Gmelin julkaisi ensimmäisen meribiologiaa käsittelevän teoksen Historia Fucorum, jossa hän paneutui etenkin leviin ja niiden nimeämiseen Linnén luoman binominimijärjestelmän perusteella. Kirja sisältää yksityiskohtaisia kuvia muun muassa merilevästä. Gmelinin luomat levien nimet eivät kuitenkaan ole enää nykyisin käytössä (Dixon & Irvine, 1970). Hänen retkiensä tulokset on julkaistu Reise durch Russland zur untersuchung der drey natur-reiche teoksessa (1770–1784, 4 osaa). Peter Simon Pallas kustansi sarjan viimeisen osan.
Vaikka Gmelin oli kasvitieteilijä, hän nimesi ja kuvaili myös lintuja, muun muassa arosuohaukan, mustaleppälinnun, kiinankottaraisen ja taigasirkun.
Gmelin nimeämien kasvien tieteellisen nimen perässä käytetään nimen jälkeen liittettävää auktorilyhennettä S.G.Gmel..
Toisella tutkimusmatkallaan Kaukasuksella Gmelin joutui Khan Amir Hamsan vangiksi ja kuoli Achmetkendissä epäinhimillisen kohtelun takia 29-vuotiaana.
Gmelin muistomerkki on Dagestanissa Kajakent-nimisessä kylässä.
Rose McGowan

| Rose McGowan |
| --- | --- |
 MacGowan Toronton elokuvajuhlilla 2008.
Henkilötiedot
Koko nimi:  Rose Arianna McGowan
Syntynyt: 5. syyskuuta 1973 (ikä 51) Firenze, Italia
Ammatti:  näyttelijä  ohjaaja
Puoliso:  Davey Detail (2013–)
Näyttelijä
Taiteilijanimet:  Rose Jane McGowan
Aktiivisena:  1990–
Merkittävät roolit:  Siskoni on noita Grindhouse: Death Proof Grindhouse: Planet Terror
Palkinnot
 Family Television Award (2005) 
Aiheesta muualla
www.rosemcgowan.com
IMDb 
Elonet
Rose Arianna McGowan (s. 5. syyskuuta 1973 Firenze, Italia) on yhdysvaltalainen näyttelijä. Hänen tunnetuin roolinsa on Paige Matthews televisiosarjassa Siskoni on noita.
Ura

McGowanin ensimmäinen elokuvarooli oli elokuvassa Encino Man vuonna 1992. Vuonna 2001 McGowan sai Paige Matthewsin roolin televisiosarjassa Siskoni on noita. McGowan oli mukana sarjassa vuoteen 2006, jolloin sen tekeminen lopetettiin.
Vuonna 2007 McGowan esiintyi Quentin Tarantinon ja Robert Rodriguezin elokuvissa Grindhouse: Death Proof ja Grindhouse: Planet Terror, jotka esitettiin Yhdysvalloissa kahden elokuvan yhdistelmänä.
Yksityiselämä

McGowanin äiti on ranskalais-amerikkalainen kirjailija Terri McGowan ja isä amerikanirlantilainen taiteilija Daniel McGowan. Heillä on yhteensä kuusi lasta, joista Rose on toiseksi vanhin.
McGowan syntyi Italiassa ja asui kymmenvuotiaaksi asti Euroopassa.[lähde? ] Hän esiintyi lapsimallina italialaisissa lehdissä. McGowan oli kymmenvuotias, kun hänen vanhempansa erosivat ja muuttivat Yhdysvaltoihin. Ennen muuttoa McGowan ei puhunut englantia.[lähde? ] Nykyisin hän asuu Los Angelesissa.
McGowan meni naimisiin taiteilija Davey Detailin kanssa lokakuussa 2013. Aiemmin hän on seurustellut vuosina 1998–2001 muusikko Marilyn Mansonin ja vuosina 2007–2009 ohjaaja Robert Rodriguezin kanssa.
McGowan kertoi itse lokakuussa 2016, että oli joutunut aikoinaan Hollywood-pomon raiskaamaksi ja että hänen entinen kumppaninsa myi heidän yhdessä tekemänsä seksivideon hänet raiskaannelle studiopomolle. Lokakuussa 2017 McGovan ilmoitti, että kyseinen raiskaaja oli Harvey Weinstein.
Rose McGowanille Weinstein maksoi vuonna 1997 "hyssyttelyrahaa" eli 100 000 dollaria asiasta vaikenemisesta.
Filmografia

Encino Man (1992) – Nora
The Doom Generation (1995) – Amy Blue
Bio Dome (1996) – Denise
Petoksen suudelma (1996) – Jasmine Hoyle
Scream (1996) – Tatum Riley
Going All the Way (1997) – Gale Ann Thayer
Seed (1997) – Miriam
Nowhere (1997) – Valley Chick #3
Lewis & Clark & George (1997) – George
Southie (1998) – Kathy Quinn
Phantoms (1998) – Lisa Pailey
Devil In The Flesh (1998) – Debbie Strand
Jawbreaker (1999) – Courtney Alice Shayne
Sleeping Beauties (1999) – Sno Blo
Ready to Rumble (2000) – Sasha
The Last Stop (2000) – Nancy
Strange Hearts/Roads To Riches (2001) – Moira Kennedy
Monkeybone (2001) – Miss Kitty
Siskoni on noita (2001–2006) – Paige Matthews
Stealing Bess/Vacuums (2001) – Debbie Dinsdale
Elvis – legendan synty (2005) – Ann-Margaret
Musta Dahlia (2006) – Sheryl Saddon
Grindhouse: Planet Terror (2007) – Cherry Darling
Grindhouse: Death Proof (2007) – Pam
Fifty Dead Men Walking (2008) – Rosena Brown
Black Oasis (2008) – Susan Cabot
Machete (2010) – Boots McCoy
Conan the Barbarian (2011) – Marique
Aiheesta muualla

Kuvia tai muita tiedostoja aiheesta Rose McGowan Wikimedia Commonsissa
Rose McGowan Internet Movie Databasessa. (englanniksi)
Rose McGowan Online (Arkistoitu – Internet Archive) – laaja fanisivusto
Ruunalampi (Rautalampi)

| Ruunalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°38′35″N, 26°52′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Koskeloveteen 
Järvinumero:  14.713.1.016
Mittaustietoja
Pinnankorkeus:  105,7 m  
Pituus:  310 m  
Leveys:  100 m  
Rantaviiva:  0,663 km  
Pinta-ala:  1,5 ha  
Suurin syvyys:  1,8 m  
Saaria:  ei saaria 
 fiRuunalampi 
Ruunalampi  on Pohjois-Savossa Rautalammilla  Vehkamurron lähellä sijaitseva lampi.
Maantietoa

Lampi on 310 metriä pitkä, 100 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Koskeloveden alueeseen (14.713) se kuuluu. Lammen vedenpinnan korkeus on 105,7 metriä mpy.
Ruotsin kunnallisvaalit 2018

Ruotsissa järjestettiin kunnallisvaalit 9. syyskuuta 2018. Vaaleissa valittiin Ruotsin kuntien kunnanvaltuustojen jäsenet kaudelle 2018–2022. Kunnallisvaalit järjestettiin yhtä aikaa valtiopäivävaalien ja maakuntavaalien kanssa. Edelliset kunnallisvaalit järjestettiin vuonna 2014 ja seuraavat vuonna 2022.
Tulokset

| Puolue | Valtuustopaikat | Äänimäärä | Ääniosuus | Ääniosuuden muutos |
| --- | --- | --- | --- | --- |
| Ruotsin sosiaalidemokraattinen työväenpuolue | 3 752 | 1 801 843 | 27,58 % |  3,65 %-yks. |
| Maltillinen kokoomus | 2 396 | 1 310 182 | 20,06 % |  1,49 %-yks. |
| Ruotsidemokraatit | 1 806 | 832 085 | 12,74 % |  3,41 %-yks. |
| Keskustapuolue | 1 603 | 631 812 | 9,67 % |  1,82 %-yks. |
| Vasemmistopuolue | 808 | 502 147 | 7,69 % |  1,25 %-yks. |
| Liberaalit | 689 | 444 674 | 6,81 % |  0,26 %-yks. |
| Kristillisdemokraatit | 676 | 339 375 | 5,20 % |  1,22 %-yks. |
| Ympäristöpuolue Vihreät | 395 | 301 825 | 4,62 % |  3,14 %-yks. |
| Feministinen aloite | 22 | 61 907 | 0,95 % |  0,28 %-yks. |
| Muut | 553 | 306 287 | 4,69 % |  0,60 %-yks. |
| Yhteensä | 12 700 | 6 613 453 | 100,00 % |  0,00 %-yks. |
Äänestysaktiivisuus oli 84,12 % ( 1,28 %-yksikköä).
Falunin uusintavaalit

Falunin kunnassa kunnallisvaalien tulos jouduttiin mitätöimään, koska posti toimitti yhden säkillisen ennakkoääniä laskettavaksi liian myöhään ja näitä ääniä ei siksi voitu laskea ollenkaan. Falunissa järjestettiin uudet kunnallisvaalit 7. huhtikuuta 2019.
Sam Vaherlehto

Sam Vaherlehto on suomalainen balettitanssija ja koreografi. Hän opettaa street-tanssia StepUp Show Schoolissa. Vuonna 2010 hän voitti Suomen ensimmäisen Dance -kilpailun ja ansaitsi tittelin "Suomen suosituin tanssija".
Hän on syntynyt Thaimaassa, mistä hänet on adoptoitu Suomeen.
Sam Vaherlehto on baletin lisäksi erikoistunut street-lajeihin ja ollut osallisena SCrew-muodostelmassa, joka on voittanut SM-kultaa kolmesti. Vuoden 2006 Sam Vaherlehto toimi SCrewin koreografina.
Vuonna 2005 Sam Vaherlehto voitti myös kultaa miesten hip hop -soolossa ja hip hop -duossa yhdessä Haza Hajipoorin kanssa. Vaherlehdon soolo päätyi Itävallan Grazissa pidetyissä streettanssien EM-kilpailuissa 12. sijalle ja duo saavutti 7. sijan.
Sam Vaherlehto oli myös disco-tanssin miesten soolo freestylessa maailmanmestaruuskisoissa Oslossa 6. sijalla. Vaherlehto valmistui ammattibalettitanssijaksi keväällä vuonna 2007.
Aiheesta muualla

Sam Vaherlehdon viralliset kotisivut
Rye (kunta New Yorkin osavaltiossa)

Rye on kunta Westchesterin piirikunnassa New Yorkin osavaltiossa Yhdysvalloissa. Kunnan asukasluku on 43 880 (2000). Ryen kuntaa ei tule sekoittaa läheiseen Ryen kaupunkiin. Ryen kunta koostuu kahdesta taajamasta: Port Chesteristä and Rye Brookista. Siihen kuuluu myös osa Rye Neckin taajamasta, jonka Rye jakaa Mamaroneckin kunnan kanssa.
Rye

Rye (engl. ruis) voi tarkoittaa seuraavia:
Rye, paikkakunta East Sussexissa, Englannissa
Rye, kunta Ranskassa
Rye, kunta New Hampshiressa, Yhdysvalloissa
Rye, kaupunki New Yorkin osavaltiossa, Yhdysvalloissa
Rye, kunta New Yorkin osavaltiossa, Yhdysvalloissa
Rye, paikkakunta Victorian osavaltiossa, Australiassa
Rye, joki Irlannissa
Rye, joki Englannissa
Michael Rye (s. 1918), yhdysvaltalainen ääninäyttelijä
Olaf Rye (1791–1849), norjalainen Tanskan armeijan kenraalimajuri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rye”, voi hakea sivunnimihaulla, laajalla sivunnimihaulla tai tekstihaulla.
Sam Tingle

| Sam Tingle |
| --- | --- |

Henkilötiedot
Kansalaisuus:   Rhodesia
Formula 1 -ura
Aktiivivuodet:  1963, 1965, 1967–1969
Talli(t):  LDS, Brabham
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Etelä-Afrikan Grand Prix 1963
Viimeinen kilpailu:  Etelä-Afrikan Grand Prix 1969
Sam A. Tingle (24. elokuuta 1921 Chorlton, Manchester, Englanti – 19. joulukuuta 2008 Somerset West, Länsi-Kap, Etelä-Afrikka) oli Formula 1 -kuljettaja Rhodesiasta, nykyisestä Zimbabwesta.
Tinglen kilpa-autoilijan ura alkoi 1940-luvun puolivälissä Rhodesian urheiluautoluokissa, joissa hän voitti Rhodesian mestaruuden vuonna 1960. Tingle osallistui viiteen MM-sarjan Grand Prix -kilpailuun, mutta ei saavuttanut niissä yhtään MM-pistettä. MM-sarjassa hän osallistui vain Etelä-Afrikan Grand Prix -kilpailuihin, mutta ajoi myös maailmanmestaruussarjan ulkopuolisissa F1-kilpailuissa. Vain kaksi rhodesialaista kuljettajaa on osallistunut F1-kilpailuun, joten Tingle on toinen heistä. Toinen on John Love. Vuonna 1970 Tingle ajoi kolarin kaasun jumittumisen myötä, minkä seurauksena hän mursi jalkansa, sai sisäisiä vaurioita ja joutui lopettamaan kilpailemisen.